Diari Oficial de la Generalitat Valenciana


Sumari del DOGV 1059, del 08-05-1989 (1989/813825)

RESOLUCIÓ de 20 d'abril de 1989, de la Conselleria de Cultura, Educació i Ciència, per la qual es convoca el concurs <<Rock>> 89 de la Comunitat Valenciana.
------------------------------------------------------------------------------------------------------------------------------------------------------------

### Dades del document

Número de DOGV
:   1059

Data del DOGV
:   08-05-1989

Secció del DOGV
:   ALTRES DISPOSICIONS

Número del document
:   1989/813825


Data del document
:   20-04-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 20 d'abril de 1989, de la Conselleria de Cultura, Educació i Ciència, per la qual es convoca el concurs Rock 89 de la Comunitat Valenciana.  
L?article 31, apartat 25, de l?Estatut d?autonomia de la Comunitat Valenciana dóna a la Generalitat Valenciana competència exclusiva en matèria de joventut. L?exercici d'aquesta competència està atribuït a la Direcció General de Joventut sota la superior direcció del Conseller de Cultura, Educació i Ciència, segons estableix el Decret 95/1987, de 17 d'agost, del consell de la Generalitat Valenciana. En virtut d'això i d'acord amb allò que disposa l'article 35 de la Llei de la Generalitat Valenciana 5/1983 de 30 de desembre de Govern Valencià, resolc:  
Article únic  
Es convoca el concurs Rock 89 de la Comunitat Valenciana, que es regirà per les bases que figuren a l'annex d'aquesta Resolució.  
DISPOSICIO FINAL  
Aquesta Resolució entrarà en vigor el dia de la publicació en el Diari Oficial de la Generalitat Valenciana.  
València, 20 d'abril de 1989. - El Conseller de Cultura, Educació i Ciència: Ciprià Ciscar i Casaban.  
ANNEX  
Bases del Concurs «Rock» 89 de la Comunitat Valenciana  
1. Participants  
Podran participar-hi, els joves residents a la Comunitat Valenciana menors de 30 anys d'edat.  
Els participants podran inscriure-s'hi com a solistes, duos o grups en les diverses modalitats de música moderna: pop, rock, tecno, funky, heavy, música- disc o semblants.  
2. Inscripció  
La inscripció es farà segons el model que s'inclou en la base octava d'aquest annex.  
La sol·licitud haurà d'anar acompanyada d'una fotocòpia del DNI de tots els participants i d'un sobre tancat, que durà la cassette amb els temes musicals que es presentaran al congrus.  
La documentació indicada i el sobre tancat s'entregarà als serveis territorials de Cultura i Educació o a les seus de les emissores de RNE o al Centre Territorial de TVE a la Comunitat Valenciana fins el 30 de maig de 1989.  
3. Requisits  
La cassette haurà de presentar-se gravada amb velocitat normal i amb una durada de 3 a 10 minuts. La gravació es realitzarà en 1 cara A de la maqueta, deixant un espai en blanc de 15 segons al començament.  
4. Fases del concurs  
4.1. El concurs es farà en les fases següents:  
a) primera fase.- El jurat seleccionarà 30 cassettes. Els noms artístics dels concursants amb una cinta triada seran publicats als diaris de major difusió de la Comunitat Valenciana.  
b) segona fase.- Els participants seleccionats en la fase anterior actuaran en directe en la programació del Centre Territorial de TVE a la Comunitat Valenciana.  
El jurat triarà els nou concursants que passaran a les semifinals.  
c) tercera fase.- Els nou participants seleccionats actuaran en tres concerts- concurs de semifinals, que se celebraran en diversos municipis de la Comunitat Valenciana.  
El concursant que designe com a guanyador el jurat en cada concert participarà en l?última fase.  
d) cuarta fase.- Els tres concursants finalistes participaran en el concert final, que es farà a València: després d'aquest concert, el jurat triarà el guanyador absolut del concurs Rock 89.  
4.2. L?ordre d'actuació dels participants en cada fase es determinarà per sorteig, que es farà davant dels participants, d'un membre del jurat i del regidor del concert.  
4.3. Els concursants hauran d'aportar per a fer els concerts els instruments i els amplificadors d'aquests. L?organització del concurs serà responsable de la sonorització i la il·luminació del concert, i també aportarà la bateria acústica als concerts de semifinals i final.  
4.4. Els concursants seleccionats per a participar en la tercera i quarta fase tindran amb un temps limitat de 20 minuts per actuació, distribuïts entre els tres ternes que hauran d'intepretar.  
5. Premis  
En la fase de semifinals, cada un dels nou participants rebrà un trofeu i 200.000 pessetes. Si les cançons són interpretades en valencià, el premi serà de 300.000 pessetes.  
Els tres participants que passen a la final obtindran un trofeu i la gravació d'un single de promoció. Si les cançons són interpretades en valencià, rebran, a més a més, un premi en metàl·lic de 100.000 pessetes.  
El guanyador absolut del concurs Rock 89 rebrà un trofeu, la gravació d'un maxisingle i 1.000.000 de pessetes. Si les cançons son interpretades en valencià, la dotació del premi en metàl·lic serà d?1.500.000 pessetes.  
6. Jurat  
Els membres del jurat del concurs Rock 89 seran designats conjuntament per la Direcció General de Joventut i per les direccions territorials de TVE i de RNE a la Comunitat Valenciana.  
7. L?acceptació de les bases  
La participació en el concurs Rock 89 suposa l?acceptació de les bases. L?incompliment d'aquestes bases per algun concursant podrà produir-li la desqualificació.  
8. Model de sol·licitud d'inscripció  
 «ROCK» 89 Butlleta d'inscripció  
A. Nom del grup o nom artístic del solista  
B. Fitxa dels components del grup  
 Nom i cognoms Edat Instrument  
1)   
2)   
3)   
4)   
5)   
6)   
7)   
C. Fitxa dels temes de la maqueta  
 Títol Autor de la música Autor de la lletra  
1)   
2)   
3)   
4)   
Manager o agent artístic (si s'escau)   
Companyia discogràfica (si s'escau)   
D. Dades del representant oficial del grup  
Nom i cognoms   
Adreça Telèfon   
Població Província   
Edat DNI   
Firma